Efter at have været kunde hos Telenor siden 2003 (den gang Cybercity) ændrede Telenor for nogle uger siden lige pludselig og uden varsel, min Statiske IP adresse til en Dynamisk IP adresse.
Dette klagede jeg selvfølelig over, men Telenor arrogante svar var at den Statiske IP adresse jeg altid havde haft kunne jeg da sagtens få tilbage, men det vil koste mig 19,- kr. pr. måned. !?!?!?!?

FLOT Telenor !!!!!!
Tænk at behandle deres trofaste kunder sådan...
Jeg tror slet ikke det er tilladt at forhøje prisen fra dag til dag uden at varsle kunden først.

Nu er 19,- kr. ikke det store og det vælter heller ikke noget budget, men måden de har gjort det på gør mig sgu edder rasende på Telenor. :-(
Man fjerner en vigtig funktion hos kunden, men vil kun levere den tilbage hvis der betales 19,- kr. mere om måneden.
Det er godt nok noget svineri. :-(

Det har åbentbart intet at sige at man har været kunde siden 2003 og betalt sine regninger hver eneste måned uden undtagelse.
Så derfor vil jeg naturligvis anbefale alle andre til at gå langt uden om Telenor da de åbentbart intet aner om god kundeservice og om at pleje sine kunder.

Jeg forlader i hvert fald Telenor hurtigst muligt for hvad bliver det næste ???
De halvere min download og hæver den først hvis jeg giver dem 50,- kr. mere om måneden, eller jeg modtager kun hvert andet opkald på mobilen med mindre jeg betaler 50,- kr mere pr. måned.

Nej kom hellere væk fra det selskab i en fart, jo før jo bedre...

Kenneth Gross, DSL457020

----------------

Telenor har svaret på min ovenstående henvendelse og skriver følgende :

Hej Kenneth

Tak for din henvendelse.

Vi sendte et varslingsbrev omkring ændring fra statisk IP til dynamisk IP tilbage ved årsskiftet. Jeg kan dog se at der ikke er udsendt noget brev under din konto og kan derfor sagtens forstå din frustration over manglende information herpå.

Da det desværre ikke længere er muligt for os at tilbyde dig statisk IP uden beregning, skal du selvfølgelig stadig have samme varsling som vore andre bredbånds kunder. Jeg krediterer derfor 57,- kroner tilsvarende 3 måneders opkrævning for statisk IP, så du har mulighed for at finde en anden løsning hvis dette ønskes.

Jeg beklager den manglende varsling og de gener dette har medført.

Hav en rigtig god aften.

---------------------------

Jeg har naturligvis svaret på Telenor’s tilbagemelding.
Det ændre stadig ikke på min holdning til Telenor og deres usaglige begrundelse for hvorfor jeg skal betale 19,- kr. mere om måneden for det samme produkt.


Til Telenor.

Det må jo så bare være det, hvis Telenor har den holdning til deres kunder...
 
Mens mange Internet udbydere vælger at sætte bla. hastigheden op, men ofte stadig beholder den samme pris vælger Telenor at hæve prisen for et produkt som kunderne har haft i årevis og som ikke påføre Telenor nogle ekstra udgifter.
Jeg kan simpelthen ikke finde nogen fornuftig forklaring på hvorfor jeg skal betale 19,- kr. mere for et produkt jeg har haft i årevis i mit internet abonnement.
Der er jo ikke tale om en ny investering hos Telenor, men snare en afskrivning af det udstyr jeg har benyttet hos Telenor i alle de mange år jeg har været kunde og betalt for det.
Men hvis det er blevet en af Telenor’s nye kærneværdier at hive flere penge ud af deres trofaste kunder siger jeg bare “farvel og tak”, den sjofle holdning Telenor udviser vil jeg ikke bidrage til økonomisk via mit abonnement.
Jeg håber selvfølelig at andre kunder vil følge mit eksempel og finde en anden internet udbyder hurtigst muligt, da jeg mener at prisstigningen på de 19,- kr må høre ind under kategorien “skjulte gebyrer” og som ingen kunder bør støtte økonomisk.
Mit Internet abonnement bliver i hvert fald opsagt lige så snart jeg finder en anden udbyder, men det burde heldigvis ikke være så svært.
 
/Kenneth.